**Bissau** (fonetski: *Bisao* ili *Bisau*) je glavni grad afričke države Gvineje Bisau i ima 282.146 stanovnika po popisu iz 1999. godine.

Geografija
----------

Cesta za aerodrom
Zgrada nekadašnjeg novinarskog centra
Bisao leži u estuariju rijeke Gebe u Atlanski ocean, na iznimno niskom terenu. U luku mogu pristati i prekooceanski brodovi te ploviti po rijeci Gebi do 80 km duboko, iako rijeka nema neki značajni vodotok.

Klima
-----

Bissau ima tropsku savansku klimu po Köppenovoj klasifikaciji klime, ali puno vlažniju nego što je uobičajeno za taj tip klime. Kiša gotovo da nema od novembra do maja, no u preostalih pet mjeseci na grad padne oko 2020 mm kiše, što je manje nego u susjednom južnom Conakryju (3784 mm), odnosno znatno više nego u nešto sjevernijem Banjulu (1296 mm) na sjeveru. Za vrijeme sezone kiša (pa čak i tri mjeseca unaprijed), visok procent vlage u zraku, čini osjećaj vrućine još većim i neizdrživim.

| **Klimatološki medijani za Bissau** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 33 | 34 | 33 | 33 | 31 | 29 | 30 | 30 | 31 | 32 | 31 | **31,5** |
| Srednji minimum (°C) | 17 | 18 | 19 | 21 | 22 | 23 | 23 | 23 | 23 | 23 | 22 | 19 | **21,1** |
| Precipitacija (mm) | 0,5 | 0,8 | 0,5 | 0,8 | 17,3 | 174,8 | 472,5 | 682,5 | 434,9 | 194,8 | 41,4 | 2,0 | **2 0228** |
| *Izvor:*  |

Historija
---------

Zgrada glavne pošte
Bisao su osnovali Portugalci 1687. kao utvrđenu bazu za trgovinu robovima. Bisao je 1941. postao prijestolnica kolonije Portugalske Gvineje, umjesto dotadašnje Bolame, zbog bolje i sigurnije luke. Od tad se grad brzo raširio duž sjeverne riječne obale, luka je naknadno modernizirana izgradnjom suvremenih lučkih uređaja i hladnjača.

Nakon što su gerilski borci iz Afričke partije za nezavisnost Gvineje i Zelenortskih Otoka godine 1973. proglasili nezavisnost od Portugala, glavni grad onih dijelova zemlje koje su oni kotrolirali bio je Madina do Boe, ali Bisao je i nadalje ostao administrativni centar svih dijelova Portugalske Gvineje koje su kontrolirali Portugalci. Nakon službenog priznanja nezavisnosti Portugalske Gvineje od strane Portugala 1974. došlo je do ujedinjenja tih dviju teritorija, a Bisao je postao i službeno glavni grad države. Za vrijeme građanskog rata u zemlji (1998–1999), grad je dobrano uništen, tako da je većina stanovnika pobjegla u unutrašnjost. Od kako je početkom 21. vijeka uspostavljeno krhko primirje, stanovnici su se uglavnom vratili.

Znamenitosti
------------

Najveće znamenitosti grada su portugalska utvrda s kasarnama São José da Amura iz 18. vijeka, u kojem je mauzolej Amílcara Cabrala, spomenik Pidjiguiti poginulim lučkim radnicima za vrijeme štrajka 3. augusta 1959, Nacionalni institut za umjetnost, novi gradski stadion i plaže. Mnoge zgrade u gradu su srušene za vrijeme građanskog rata, uključujući Predsjedničku palaču i Francuski kulturni centar (sada obnovljen), ali je centar grada još uvijek dobrano devastiran. Bisau je u tom dijelu Afrike poznat po svom tradicionalnom karnevalu.

Privreda, transport i školstvo
------------------------------

Bisau je vrlo siromašan grad u kom se sva privredna aktivnost vrti se oko luke iz koje se transportira; kikiriki, drvna građa, kopar, palmino ulje i guma. Grad ima međunarodni aerodrom Osvaldo Vieira i mali univerzitet s istraživačkim institutom.

Gradovi prijatelji
------------------

Bissau ima ugovore o suradnji i prijateljstvu sa sljedećim gradovima:

* Portugal Lisabon
* Portugal Águeda
* Senegal Dakar
* Tajvan Taipei
* Zelenortska Republika Praia
* Brazil Brazilija

Izvori
------

1. 1 2  „*Dados Estruturais*" (portugalski). Instituto Nacional de Estatística Guiné-Bissau. Arhivirano iz originala na datum 2017-05-15. Pristupljeno 21. 1. 2012.
2. 1 2 3 4 5  „*Bissau*" (engleski). Encyclopædia Britannica. Pristupljeno 21. 01. 2012.
3. ↑  „*Average Conditions Bissau*". BBC Weather. Pristupljeno 21. 1. 2012.

Vanjske veze
------------

***Bissau*** na Wikimedijinoj ostavi

* *Bissau* na portalu Encyclopædia Britannica (`en`)

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 126110938
* LCCN: n81070511
* GND: 4378977-8
* SELIBR: 141089
* SUDOC: 130948098
* NKC: ge873270

 |